Võru uus skatepark sai alles valmis, aga juba lagunebAvaldatud: 19 oktoober, 2017
Võrus linnavalitsuse poolt valimisvankri ette rakendatud ja laupäeval, 14. oktoobril vahetult enne valimispäeva avatud noorte skatepark juba otsast laguneb.
Võru noored on juba kurtnud, et pealmine betoonikiht on hakanud ära kooruma. Täna, 19. oktoobril oli näha, et ühes kohas oli kattekihi sees auk. Augud võivad kaasa tuua vigastusi.
Täna tulid kohale ka ehitajad, kes lubasid kõik vead ära parandada. Ehitajad tunnistasid, et lõpuks kiirustamiseks läks. Betoonitööde tegemiseks oli ainult kuu aega aega ja vihma tõttu ei saanud kogu aeg tööd teha.
Ehitajad ütlesid, et selliseid parke pole Eestis eriti tehtud, mistõttu õpitakse tegemise käigus ja vigu võib ette tulla. Nii on näiteks täiesti ebaõnnestunud Elvas valminud skatepark, mis tuleb uuesti ehitada.
Võru skatepargi maksumus oli 119 425,53 eurot, millest EASi kaudu tulnud toetus oli ligi pool ehk 57 341,27 eurot. Ehituse peatööövõtja oli Viljandi ettevõte OÜ Kivipartner.